Siis aga selgus, et raadiopool ootab mult uut ime(lihtsat ime)t: pultironimist. Õpetlik raadioonu lohutas mind: "See on sama lihtne nagu autosõit!" Võrdlus oli tabav! (autoga sõita ma ei oska). Kuna pulte oli "Tartu raadios" üks, siis tuli seda õppida otse eetris. Koolitusrahad, nagu öeldakse, peab  ikka rahvas maksma - loodetavasti pakkus neile ka pinget kuulda raadiost üheaegselt kahte laulu või üheagselt laulu ja minu hädaldamist: "Milline siit oligi see mikrofoninupp, mille alla peab tõmbama?" Ja ehk pakkusid ka mitmesekundilised "augud" neile pinevat ootust?!… Aga paari kuu pärast olin jõudnud juba sinnamaale, et planeerisin autokooli minekut: see on ju sama lihtne.